JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kas USAs vahetub võim?
Dominikaani Vabariik kaalub saatkonna Jeruusalemma kolimist.
2023. aastal avatakse Aabrahami maja
Sügise kuumim kõneteema maailmas
on kahtlemata olnud USA presidendivalimised.
Kas võim läheb praeguselt vabariiklaste presidendilt
demokraatide esindajale Joe Bidenile
või jätkab Donald Trump veel neli aastat.
Valimispäev oli teisipäeval, 3. novembril, kuid enne seda
oli eelhääletusel valiku teinud juba ligi sada miljonit inimest.
Saate lindistamise ajaks
polnud kõigist osariikidest veel lõplikke tulemusi laekunud.
Olukord näib äärmiselt tasavägine
ja tulemuste teadasaamine võib kesta veel mitmeid päevi,
nii et naaseme teema juurde hiljem.
Kesk-Ameerikas asuv Dominikaani Vabariik
teatas Iisraeli välisministrile Gabi Ashkenazile,
et riik kaalub saatkonna kolimist Tel Avivist Jeruusalemma.
Dominikaani Vabariik asub Hisapniola saarel,
mille teist pool valitseb Haiti.
Teate saatkonna kolimise kohta
edastas vabariigi välisminister Roberto Alvarez.
Nii saaks Dominikaani Vabariik USA ja Guatemala kõrval
kolmandaks riigiks, kelle saatkonnad on Jeruusalemma kolitud.
Tuleval 2021. aastal kolivad saatkonna Tel Avivist Jeruusalemma
paljud teisedki riigid, või kaaluvad seda.
Iisraeli ja Araabia Ühendemiraatide diplomaatilise tunnustamisega
kaudselt seonduva Aabrahami maja ehitusprojekt
Saadiyati saarel, Abu Dhabi ees, on käivitatud ja olevat graafikus.
Projekti algatasid 2018. a veebruaris Katoliku Kiriku juht
ja Kairo Al-Ashari mošee suurimaam Ahmed Al Tayeb.
See on mõeldud kolmele Aabrahami usu järgijaskonnale -
moslemeile, juutidele ja veidi kaudsemalt ka kristlastele.
Konkreetne ehitusprojekt käivitati ca aasta eest, 2019. a sügisel
ja viimaseil andmeil peaks hoone käiku lastama 2022. a jooksul.
Seal saab olema nii mošee, sünagoog kui ka kirik.
Teatud mõttes sellega seonduvalt
sai augustis allkirjastatud diplomaatiline tunnustamine
AÜE ja Iisraeli vahel nimeks Aabrahami leping.
Uudis Rootsist.
Malmös, Lõuna-Rootsis korraldatud araabiakeelse kirjanduse mess
sai ebameeldiva pöörde, kui avastati,
et araabiakeelne kirjandus sisaldas rohkelt antisemiitlikku materjali.
Üks messi peasponsoreid, Malmö linn, loobus projekti toetamisest
ja lubas kaaluda juba makstud ca 150 000 krooni
linnale tagasi nõutamist.
Simon Wiesenthali Keskuse teatel hakkas asi hargnema siis,
kui selgus, et messikülastajaile pakuti eelnevalt neti kaudu müügiks
juudi-vastast kirjandust, mis rikub messi korralduskomisjoni reegleid.
Seetõttu saatis Wiesenthali Keskus kirja Rootsi peaministrile S. Löfvenile,
kus avaldati soovi,
et ka Rootsi Kultuurikeskus loobuks mainitud messi toetamisest.
Koroonaepideemia hoidis Iisraeli poed, koolid ja sünagoogid
tihedalt lukus kuni oktoobri lõpuni.
Nüüd käib piirangute leevendamine, kuid väga kaalutletult ja piiratult.
See johtub jätkuvast nakkuste arvu langemisest,
sellest hoolimata, et testide arv pigem kasvab, kui langeb.
Nii et koolid, poed, juuksurid ja sünagoogid avanevad astmeliselt
ja sõltuvalt piirkonna nakkuste arvust.
Märtsi algusest alates on Iisraelis tuvastatud üle 315 000 nakatunu,
kuid tuleb tõdeda fakti,
et üle 303 000 inimese on nakkusest täielikult paranenud
või vaevas viirus neid vaid kergelt, kui üldse.
Karantiiniaega on samuti lühendatud
varasemalt kahelt nädalalt 12-le, mõnel juhul isegi 10-le päevale.
Riigis on siiski endiselt ca 400 patsienti reanimatsioonis
ja surnute koguarv üle 2500.
Bri-Life'i nimeline vaktsiin on samuti välja arendatud,
ja nüüd, novembri algusest on seda testitud haigestunute peal.
Esialgsed ja veel ebaametlikud andmed on siiski paljulubavad.
USA president teatas nädala eest Kongressile,
et kavatseb lubada Araabia Ühendemiraatide õhujõududel
hankida ühed maailma modernseimad hävituslennukid.
Seni on vaid Iisraelil lubatud osta radarile nähtamatuid F-35 hävitajaid,
kuid nüüd teatas Trumpi valitsus, et müüb samu lennukeid ka AÜE-le.
Iisrael võitles kaua otsuse vastu,
sest neil on USA kaasaegseima sõjatehnoloogia ostmisel eelisõigus.
Samas, otsekui kompensatsiooniks, tohivad Iisraeli Õhujõud
osta nüüd USA-lt kauaigatsetud F-22 Raptor hävitajaid,
mida peetakse maailma parimaiks, kuigi ka kalleimaiks hävituslennukeiks.
Ka F-22 Raptor on varjelennuk ehk radarile nähtamatu.
Teine oluline lisa Iisraeli õhujõududele
on õigus osta nn Bunker-buster pomme.
USA teate järgi on maailmas väga vähe pommivarjendeid,
mida antud pomm hävitada ei suudaks.
Mainitud avaldus oli selgelt mõeldud Iraanile,
kes tabati oktoobris salajaste tuumarelvakomplekside ehitamiselt.
USA demokraatide asepresidendi- kandidaat, senaator Kamala Harris,
rääkis vaid paar päeva enne valimisi
Arab-American News meediale antud intervjuus,
et USA Iisraeli ja Palestiina poliitikas
tuleb Joe Bideni võidu korral suuri muutusi.
USA taastab esmalt suhted palestiinlastega
ja hakkab vastu Iisraeli ühepoolsele asundustegevusele Läänekaldal,
sest see raskendab kahe riigi lahenduse teostamist.
Samas taastab USA palestiinlastele antud abi
nii majanduslikul kui humanitaartasandil,
ja samasugune laiendatud abi suunatakse ka Gazasse.
Samuti avab USA uuesti
nelja aasta eest Ida-Jeruusalemmas suletud konsulaadi
ja taasavab Washingtonis Palestiina saatkonna.
Kamala Harris tõdes lõpuks: "Joe ja mina tegutseme nii,
et nii palestiinlased kui iisraellased võiksid nautida samu privileege,
vabadust, julgeolekut, rikkust ja demokraatiat."
Asepresidendikandidaat Harris, kes on abielus juudist advokaadiga,
ei maininud kordagi Gazat valitseva Hamasi
ega Läänekaldal valitseva PLO põhikirju ja rahvuskokkuleppeid,
kus eitatakse Iisraeli riigi tunnustamist,
kuid taotletakse juudiriigi hävitamist relvastatud võitluses.
Euroopa proovile pannud islamistliku vägivalla laine
tabas nüüd Austria pealinna Viini.
Mitmed raskelt relvastatud mehed avasid tule kuues kesklinna paigas.
Tulistamised toimusid Schwedenplatzil,
kvartali vastas, kus asub muuhulgas ka mitmeid juudi sünagooge,
kuid ühtki neist tulistamine teatavalt ei tabanud.
Surma sai vähemalt neli inimest ja mitmed said tõsiselt viga.
Ka üks ründajaist sai politsei kuulides surma
ja tunnistati liidukantsler Sebastian Kurtzi sõnul
taustalt islamiäärmuslaseks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee